“กกต.” เคาะเลือกตั้ง “อบต.” ทั่วประเทศ ดีเดย์ 28 พ.ย.นี้
“กกต.” กำหนดสมัครรับเลือกตั้งระหว่างวันที่ 11-15 ต.ค.64 พร้อมเคาะวันเลือกตั้ง “อบต.” ทั่วประเทศ ดีเดย์ 28 พ.ย.นี้
“กกต.” กำหนดสมัครรับเลือกตั้งระหว่างวันที่ 11-15 ต.ค.64 พร้อมเคาะวันเลือกตั้ง “อบต.” ทั่วประเทศ ดีเดย์ 28 พ.ย.นี้
13 ก.ย. 2564

สำนักงานคณะกรรมการการเลือกตั้ง (กกต.) เปิดเผยว่า หลังจากได้รับแจ้งจากสำนักงานเลขาธิการคณะรัฐมนตรีว่าที่ประชุมคณะรัฐมนตรี (ครม.) เมื่อวันที่ 7 ก.ย.64 มีมติให้มีการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนตำบลแล้วนั้น กกต.ได้พิจารณาร่างแผนการจัดการเลือกตั้ง และประกาศกำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลตามที่สำนักงานคณะกรรมการการเลือกตั้งเสนอแล้วมีมติเห็นชอบในหลักการตามร่างแผนการจัดการเลือกตั้ง ซึ่งมีสาระสำคัญ ดังนี้
1.คณะกรรมการการเลือกตั้งจะออกประกาศกำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ในวันที่ 1 ต.ค.64
2.เมื่อคณะกรรมการการเลือกตั้งได้ประกาศกำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลแล้ว ผู้อำนวยการการเลือกตั้งประจำองค์การบริหารส่วนตำบลโดยความเห็นชอบของผู้อำนวยการการเลือกตั้งประจำจังหวัดจะออกประกาศให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ในวันที่ 28 พ.ย.64 และวันสมัครรับเลือกตั้งระหว่างวันที่ 11-15 ต.ค.64 เพื่อให้เป็นไปตามแผนการจัดการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล